CELEX: 62006FJ0049
Language: el
Date: 2008-10-09
Title: Απόφαση του Δικαστηρίου Δημόσιας Διοίκησης (δεύτερο τμήμα) της 9ης Οκτωβρίου 2008. # Bart Nijs κατά Ελεγκτικού Συνεδρίου των Ευρωπαϊκών Κοινοτήτων. # Υπαλληλική υπόθεση - Υπάλληλοι - Προαγωγή. # Υπόθεση F-49/06.

ΑΠΟΦΑΣΗ ΤΟΥ ΔΙΚΑΣΤΗΡΙΟΥ ΔΗΜΟΣΙΑΣ ΔΙΟΙΚΗΣΗΣ (δεύτερο τμήμα)
      της 9ης Οκτωβρίου 2008 
      Υπόθεση F-49/06
      Bart Nijs
      κατά
      Ελεγκτικού Συνεδρίου των Ευρωπαϊκών Κοινοτήτων
      «Υπαλληλική υπόθεση – Υπάλληλοι – Προαγωγή – Περίοδος προαγωγών του 2005»
      Αντικείμενο: Προσφυγή-αγωγή ασκηθείσα δυνάμει των άρθρων 236 ΕΚ και 152 ΕΑ, με την οποία ο B. Nijs ζητεί να ακυρωθεί η απόφαση περί μη
         προαγωγής του το 2005, καθώς και «κάθε συναφής ή/και επακόλουθη απόφαση», και να υποχρεωθεί το Ελεγκτικό Συνέδριο να του αποκαταστήσει
         το σύνολο της υλικής ζημίας και της ηθικής βλάβης που υπέστη συνεπεία των παρατυπιών που φέρεται ότι διέπραξε το Ελεγκτικό
         Συνέδριο.
      
      Απόφαση: Η προσφυγή-αγωγή απορρίπτεται εν μέρει ως απαράδεκτη και εν μέρει ως αβάσιμη. Ο προσφεύγων-ενάγων καταδικάζεται στο σύνολο
         των δικαστικών εξόδων.
      
      Περίληψη
      Διαδικασία – Δικαστικά έξοδα – Έξοδα που προκλήθηκαν χωρίς εύλογη αιτία ή κακοβούλως
      (Κανονισμός Διαδικασίας του Πρωτοδικείου, άρθρο 87 § 3, εδ. 2)
      Πρέπει να εφαρμοσθεί το άρθρο 87, παράγραφος 3, δεύτερο εδάφιο, του Κανονισμού Διαδικασίας του Πρωτοδικείου και να καταδικασθεί
         στο σύνολο των δικαστικών εξόδων ο υπάλληλος ο οποίος χρησιμοποίησε ιδιαιτέρως υπερβολικά δικονομικά μέσα επιθέσεως, στηριζόμενα
         σε μεγάλο αριθμό εικασιών και υπαινιγμών, χωρίς σχέση με το αντικείμενο της προσφυγής ούτε άλλη κατά νόμο απόδειξη, και από
         τα δικόγραφα του οποίου χρειάστηκε εξάλλου να απαλειφθούν ορισμένα αποσπάσματα λόγω του δυσφημιστικού τους χαρακτήρα.
      
      (βλ. σκέψεις 81 και 82)